kardosdrur/scandi-wiki huggingface dataset:
Øyer

Øyer i Gudbrandsdalen er en kommune i Innlandet fylke i Norge.
Den grænser i nord til Ringebu, i øst til Stor-Elvdal, i syd til Ringsaker og Lillehammer, og i vest til Gausdal. Højeste punkt er Eldåhøgda der er 1.232 moh.

Kommunen havde 5.132 indbyggere i 2019, og  består af to sogne, Øyer og Tretten. Totalarealet er ca. 640 km² hvorav ca. 20 km² er vand.
En person fra Øyer kaldes en øyværing.

Erhverv og beskæftigelse 
Øyer har traditionelt været en jord- og skovbrugskommune. Jordbrugsarealet er ca. 3.000 hektar. Det produktive skovareal er ca. 16.400 ha. mens udmarksarealet udgør ca. 39.000 ha. Der er ca. 180 landbrug i drift, 1.200 malkekøer, 350 ammekøer og ca. 8000 får og lam på græsning om sommeren. Nogen svineproduktion er det også i kommunen.

Specielt for Øyer er den store betydningen fjeldet har. I 1960'erne blev der opdyrket store arealer på fjeldet. Det medførte at ca. 1/3 af al dyrket mark ligger på fjeldet.

Specielt for Øyer er også at en så stor del af kommunen er statsalminding, det vil sige at det er staten som er grundejer, mens fjeldstyret administrerer det meste af brugen af almindingen.

Turisme 
I forbindelse med Vinter-OL i Lillehammer i 1994 tog opbygningen af turisterhvervet fart. Hafjell Alpinanlæg har lagt grunden for en storstilet udbygning af overnatningsmulighederne i den sydlige del af kommunen. Øyer Gæstegård var den første der etablerede sig , senere er hoteller, lejligheder, storhytter og mange private hytter kommet til. Det er ca 8.000 kommercielle og 5.500 private sovepladser. Hunderfossen Familiepark – som godt nok ligger i Lillehammer kommune – sætter Øyer i en speciel situation med både en stor vinter- og sommerattraktion.

Kommunen har mange forskellige aktivitetstilbud til både turister og kommunens egne indbyggere. Det er idrætsanlæg både i Øyer og i Tretten, idrætshal findes i Tretten. Der er fire lysløjper i kommunen, ved Tretten idrætshal, i Musdal som også er skiskytteløjpe, på Granrudmoen og på Lisetra.

Tusendårssted 
Kommunens tusenårssted er Stav, det gamle centrum ved byen Tretten.

Stav er kendt for Norges ældste hestemarked og er fortsat et aktivt markedssted .

Området blev også kendt i 1995, da oversvømmelse raserede flere huse. Senere blev Moksa Kunstpark oprettet, og denne ligger også i tilknytning til tusendårsstedet.

Attraktioner 
 Lilleputthammer
 Hunderfossen Familiepark
 Hafjell Alpincenter
 Legeland Hafjell

Personer fra Øyer
 Ole Stenen, olympisk medaljevinder († 1975)
 Ottar Grepstad (1953-), forfatter
 Erling Jevne (1966-), olympisk mester
 Kjetil Haraldstad («Frost») (1973-), trommeslager i Satyricon

Borgmestre i Øyer
Ole Torgersen Gillebo
Tor Mageli
Ole Hageløkken
Erl. Skjønsberg
Einar Bræin
Lars Bjerke
Geir Korslund
Einar Moe
Arne Bueie
Ola Prestegarden
Rigmor Aarø Spiten
Ole Hageløkken
Mari Botterud
Brit Kramperud Lundgård
 Jon Halvor Midtmageli

Kilder og  henvisninger 

Kommuner i Innlandet
Kommuner i Oppland
Lasse Zäll

Lasse Zäll (født den 15. november 1946 i Sverige) er head coach og administrerende direktør for Stifinder A/S (Pathfinder) i Århus. Virksomheden etablerede han i 1998 med LEGO's hovedaktionær, Kjeld Kirk Kristiansen. Siden 2010 ejes Stifinder A/S af Lasse Zäll og hans ældste søn, Christer Gaardmand Zäll.

Lasse Zäll er en af de første idrætscoaches i Danmark med speciale i idrætspsykologi og mentaltræning. Lasse Zäll var coach for det Danske Olympiske Hold i Seoul 1988 og i Barcelona 1992. Han har medvirket som coach ved VM, EM og nationale mesterskaber ved flere lejligheder og i mange sportsgrene.

Lasse Zäll vandt "Konsulentprisen" i 2003 for sit arbejde med udvikling i supermarkedskæden Irma.

Lasse Zäll udviklede "Stifinderprogrammet" i 1994, et personlighedsudviklende lederprogram baseret på inspiration fra eliteidræt, militære specialenheder og indiansk visdom. I 2007 har mere end 1000 ledere fra ind- og udland deltaget i programmet, som nu gennemføres i Danmark, Norge, USA og Dubai.

Kim Hundevadt fra Jyllands-Posten har skrevet bogen "Stifinderen – om coachen Lasse Zäll" i 2001.

Eksterne henvisninger 
Lasse Zälls blog

Erhvervsfolk fra Danmark
The Great Raid

The Great Raid er en amerikansk krigsfilm fra 2005, instrueret af John Dahl.

Handling 

Da Pearl Harbor blev angrebet af japanerne under 2. verdenskrig, mistede USA kontrollen over deres militære baser i syd-østasien, og tusinder af amerikanske soldater blev taget som krigsfanger efterfølgende. Næsten alle krigsfanger døde, pånær en håndfuld på ca. 500 mænd, der var placeret i en fangelejr på Filippinerne, bevogtet af hundredvis af japanske soldater.

The Great Raid handler om hvordan disse fanger blev reddet af 120 specialtrænede soldater, med opbakning fra den lokale modstandsbevægelse.

Eksterne henvisninger 
 

Amerikanske film fra 2005
Film om 2. verdenskrig fra USA
Cuba Libre

Cuba libre ( på spansk) er en cocktail bestående af cola, rom og typisk også limesaft.
Grænsen til drinken rom og cola er vag.

Den originale cuba libres præcise oprindelse er ukendt, og det vides derfor ikke hvilken rom der først blev anvendt, man ved kun at den stammer fra omkring år 1900 på Cuba.

Historie
Cuba libre, som på spansk betyder frit Cuba, blev opfundet i Havana omkring 1900. Patrioter der støttede Cuba under den spansk-amerikanske krig og senere udstationeret personel, blandede ofte rom og Cola og skålede for øen.

I en forklaring fremsat af Fausto Rodriguez' i 1965 blev cuba libre først blandet på en cubansk bar i august 1900 af et medlem af de amerikanske signaltropper som han refererede til som "John Doe" (hr. NN).

Bacardis mytologi 
Ifølge Bacardi:

"Verdens mest populære drink blev født i sammenstødet mellem USA og Spanien. Det skete under den spansk-amerikanske krig ved århundredeskiftet da Theodor Roosevelt, soldater og amerikanere i stort tal ankom til Cuba. En eftermiddag var en gruppe af amerikanske signalsoldater samlet på en gammel bar i Havana. Fausto Rodriguez, et ungt bud, husker hvordan en kaptajn kom ind og bestilte en rom og Coca-Cola med is og lime. Kaptajnen drak blandingen med en sådan fornøjelse at det tiltrak opmærksomheden af soldaterne omkring ham. De fik bartenderen til at forberede en omgang af kaptajnens drink til dem. Bacardi rom og cola var et øjeblikkeligt hit."

Popularitet
Drinken blev engang betragtet som eksotisk med dens mørke sirup, på det tidspunkt lavet af kolanødder og coca.

Snart, som Charles H. Baker pointerer i Gentlemen's Companion fra 1934, blev Cuba Libre drukket overalt i de amerikanske sydstater idet de nødvendige ingredienser var i overflod. I The American Language af H.L. Mencken nævnes en tidlig variant af drinken, "eneboerne i det vestlige South Carolina kaldte en drink 'jump stiddy' som indehold Coca-Cola og denatureret alkohol (ofte fra kølere på biler), kendere foretrak efter sigende smagen af det som var aldret i en Ford Model-T.

Cuba libre opnåede yderligere popularitet i USA efter the Andrews Sisters i 1945 indspillede en sangen Rum and Coca-Cola. Både rom og cola var billigt på dette tidspunkt og dette faktum tilskrives også en del af æren for blandingens store popularitet.

Kildeangivelser

Eksterne henvisninger 

Drinks
Benny E. Andersen

Benny E. Andersen (født 22. oktober 1934 i Torup, død 9. januar 2007) var en dansk musiker, komponist, skuespiller og teatermand.

Kilde og henvisninger 
 
 
 Websted

Musikere fra Danmark
Komponister fra Danmark
Line Baun Danielsen

Line Baun Danielsen (født 8. december 1961 i Hillerød) er en dansk journalist, kommunikationsrådgiver, blogger og fhv. studievært og ishockeyspiller, bl.a på landsholdet. Hun har tidligere været gift med fodboldspilleren Jan Bartram, som hun har to sønner med.

Karriere  
Danielsen startede som studievært på TV 2 Sporten og siden TV 2 Nyhederne fra stationens start i 1988. Siden har hun også været vært på en række af stationens øvrige programmer – bl.a. Linen Ud, Mors Hammer, Roomservice, samt deltaget i dækningen af Tour de France, OL.

Senere har hun arbejdet for de konkurrerende tv-stationer, hvor hun var vært for TV3's Onside og Lines. På DR1 var Danielsen i flere sæsoner vært på Sporløs, samt var med til at dække og adskillige kulturelle og kongelige begivenheder – herunder bl.a. Kronprins Frederiks bryllup. I 2006 vendte hun tilbage til TV 2 for at blive vært på Go' Morgen Danmark. I sommer 2011 blev Line ansat på TV 2/Lorry. Hun vendte tilbage til TV i 2021 som vært på hos Discovery, hvor hun dækkede OL i Tokyo som studievært på Kanal 5.

Line Baun Danielsen er kåret til "årets kvindelige tv-vært" af Se og Hør og Billed-Bladets læsere, senest i 2005.

I 2009 startede Line Baun Danielsen sit eget selskab, LBD Kommunikation. Samme år udgav hun bogen Verdens bedste mor på Forlaget Turbulenz. Bogen bygger på samtaler med Anne Dorthe Tanderup, Pernille Aalund og Anne-Mette Rasmussen. Desuden har Line også skrevet bogen Bag skærmen. Hun optræder som foredragsholder. Line har NLP i journalistik.

Kilder

Eksterne henvisninger 
 

Personer fra Hillerød
Journalister fra Danmark
Tv-værter fra Danmark
Ansatte ved TV 2
Studenter fra Gammel Hellerup Gymnasium
Mia Falkenberg

Mia Falkenberg (født 20. september 1983 på Roskilde Amtssygehus) er en dansk politiker og tidligere medlem af Folketinget for Dansk Folkeparti. Mia Falkenberg er social- og sundhedshjælper. 

Hun blev som 21-årig valgt ved Folketingsvalget 2005 for Vestsjællands Amtskreds og sad i Folketinget fra den  8. februar 2005 til den 8. oktober 2008, hvor hun måtte udtræde på grund af sygdom. Som medlem af folketingsgruppen var hun familie- og forbrugerordfører, ordfører i Økontaktudvalget og ligestillingsordfører og medlem af Boligudvalget og Socialudvalget.

Mia Falkenberg er gift med Per Brogård, med hvem hun har en søn og en datter. Tidligere har Falkenberg været tre måneder i forsvaret hos kamptropperne i Slagelse og studerer nu teologi.

Notater

Eksterne henvisninger 
 
 
 Gammelt portrætfoto

Tidligere folketingsmedlemmer fra Dansk Folkeparti
Folketingsmedlemmer i 2000'erne
Personer fra Roskilde
Steen Jørgensen (sanger)

Steen Birger Jørgensen (født 17. marts 1959) er en dansk sanger, sangskriver og skuespiller, bedst kendt som forsanger for rockbandet Sort Sol.

Steen Jørgensen debuterede i punkbandet Sods den 24. november 1977 på Rødovre Statsskole, bandet blev senere til Sort Sol. I slutningen af 1998 udsendte Steen Jørgensen et album med jazzbassisten Lennart Ginman, med musik af Ginman og tekst af Steen. Albummet vandt priserne for Årets danske udgivelse og Årets danske producer (Ginman) ved Dansk Grammy 1999.

Steen har medvirket i filmene Et skud fra hjertet (1986) og Rami og Julie (1988).

Steen blev født uden den nederste del af venstre arm grundet hans mors brug af thalidomid under graviditeten. Han voksede op i København, mellem Nørrebro og Frederiksberg.

Diskografi 
 Ginman/Jørgensen (med Lennart Ginman) (Columbia, 1998)
 Snedronningen (med Lennart Ginman) (Columbia, 2000)
 Standards for Living... (Sony, 2013)

Kilder

Eksterne henvisninger 
 

Sort Sol
Sangere fra Danmark
Sangskrivere fra Danmark
Skuespillere fra Danmark
Dansksprogede forfattere fra Danmark
Skanderborg Amtskreds

Skanderborg Amtskreds var en valgkreds i Landsdel Jylland før 1970. I 1971 blev området delt mellem Århus Amtskreds og Vejle Amtskreds. Fra 2007 er området delt mellem Østjyllands Storkreds og Vestjyllands Storkreds.

Amtskredsen bestod af følgende opstillingskredse:
 Horsenskredsen. 
 Skanderborgkredsen.
 Østbirkkredsen.
 Silkeborgkredsen.

Selvom Skanderborg Amt i årene 1867-1942 var indlemmet i Århus Amt, eksisterede Skanderborg Amtskreds allerede fra indførelsen af amtskredse ved valgloven af 1920.

Referencer 

Folketingsvalgkredse 1920 til 1970
Holbæk Amtskreds

Holbæk Amtskreds var en valgkreds i Landsdel Øerne fra 1920 til 1970. I 1971 blev området en del af Vestsjællands Amtskreds. Fra 2007 hører området til Sjællands Storkreds.

Amtskredsen bestod af følgende opstillingskredse:
 Holbækkredsen.
 Nykøbing Sjælland-kredsen. 
 Vedbykredsen (Ruds Vedby kredsen).
 Kalundborgkredsen (Kalundborg-Onsbjerg kredsen).

Folketingsvalgkredse 1920 til 1970
Sorø Amtskreds

Sorø Amtskreds var en valgkreds i Landsdel Øerne fra 1920 til 1970. I 1971 blev området en del af Vestsjællands Amtskreds. Fra 2007 hører området til Sjællands Storkreds.

Amtskredsen bestod af følgende opstillingskredse:
 Ringstedkredsen. 
 Sorøkredsen.
 Slagelsekredsen.
 Skælskørkredsen.

Folketingsvalgkredse 1920 til 1970
Fjeldgruppen

Fjeldgruppen er et tværkorpsligt samarbejde mellem De grønne pigespejdere, KFUM-Spejderne i Danmark og Det Danske Spejderkorps grundlagt i 1974.

Fjeldgruppen tilbyder sikkerhedskurser og ture inden for bl.a brævandring, klatring, fjeldvandring, kano og kajak for ledere og de ældste spejdere og udlejer udstyr til vildmarksaktiviteter.

Spejder
Friluftsliv
Præstø Amtskreds

Præstø Amtskreds var en valgkreds i Landsdel Øerne fra 1920 til 1970. I 1971 blev det meste området en del af Storstrøms Amtskreds. En mindre del kom til Roskilde Amtskreds.  Fra 2007 hører området til Sjællands Storkreds.

Amtskredsen bestod af følgende opstillingskredse:
 Store Heddinge-kredsen. 
 Præstøkredsen.
 Næstvedkredsen.
 Vordingborgkredsen (Stege-Vordingborg kredsen).

Faxekredsen, der var oprettet i 1849, blev nedlagt i 1918. Kredsen blev genoprettet i 2007.  

Folketingsvalgkredse 1920 til 1970
Peter Kanin

Peter Kanin er den mest kendte figur skabt af børnebogsforfatteren Helene Beatrix Potter.

Den første bog med Peter Kanin var The Tale of Peter Rabbit (Fortællingen om Peter Kanin) som udkom i 1902. Selvom Peter Kanin er et dyr, er han er klædt i tøj. Han har en blå jakke på og går rundt i træsko.

Peter Kanin-serien er blevet udgivet på 35 sprog, og mere end 151 millioner eksemplarer af bøgerne er blevet solgt. Frederick Warne & Company havde rettighederne til bøgerne fra 1943 til 2002.

I perioden 1992-1995 producerede BBC en tegnefilmserie på 9 episoder med titlen The World of Peter Rabbit and Friends.

Historien er endvidere blevet filmatiseret i 2018 og udgivet som Peter Kanin.

Bøger/fortællinger om Peter Kanin 
Peter Kanin spiller en rolle i følgende bøger/fortællinger af Beatrix Potter:
 The Tale of Peter Rabbit (Fortællingen om Peter Kanin)
 The Tale of Benjamin Bunny (Fortællingen om Benjamin Kaninsen)
 The Tale of Mrs. Tiggy-Winkle (Fortællingen om Fru. Strikke-Prikke)
 The Tale of Ginger and Pickles (Fortællingen om Rosiner og Marmelade)
 The Tale of the Flopsy Bunnies (Fortællingen om Flopsy-kaninerne)
 The Tale of Mr. Tod (Fortællingen om hr. Lumsk)

Børnebøger
Litterære personer
Steve Kmak

Steve "Fuzz" Kmak (født 26. marts 1970) er en amerikansk bassist mest kendt for sit arbejde i heavy metalbandet Disturbed. Efter albummet Believe fra Disturbed forlod Steve bandet. Han blev erstattet af Matt Konopinski og senere hen John Moyer som var med til at indspille Ten Thousand Fists. 

Alle fem medlemmer har været tavse og ikke givet nogen begrundelse for hvorfor Steve forlod bandet hvis han ikke blev fyret. Steves egen korte begrundelse var bare han snart skulle være far til en lille pige men ingen har hverken fået pigens navn eller fødselsdag at vide.

Eksterne henvisninger 
 

Bassister fra USA
Disturbed
Maribo Amtskreds

Maribo Amtskreds var en valgkreds i Landsdel Øerne fra 1920 til 1970. I 1971 blev området en del af Storstrøms Amtskreds. Fra 2007 hører området til Sjællands Storkreds.

Amtskredsen bestod af følgende opstillingskredse:
 Nakskovkredsen. 
 Maribokredsen.
 Sakskøbingkredsen.
 Nykøbing Falster-kredsen.
 Stubbekøbingkredsen.

Folketingsvalgkredse 1920 til 1970
Neutral (mærke)

Neutral er et varemærke indenfor personlig pleje, vask og rengøring. Den multinationale koncern Unilever ejer varemærket. Produkterne er oprindeligt udviklet af virksomheden A/S Blumøller, i dag udvikles produkterne af Unilever. 

Produkterne med Neutral-mærket er uden parfume og tilsætningsstoffer og deklareret i samarbejde med Astma-Allergi Danmark, derfor er de alle mærket med Den Blå Krans-mærket. De fleste neutral-produkter er også mærket med Svanemærket.

Eksterne henvisninger 
 Neutral.dk

Unilever
Mærker
Svendborg Amtskreds

Svendborg Amtskreds var en valgkreds i Landsdel Øerne fra 1920 til 1970. I 1971 blev området en del af Fyns Amtskreds. Fra 2007 hører området til Fyns Storkreds.

Amtskredsen bestod af følgende opstillingskredse:
 Nyborgkredsen.
 Gudmekredsen.
 Svendborgkredsen.
 Faaborgkredsen (Fåborg-Ærøskøbing kredsen).
 Højrupkredsen.
 Rudkøbingkredsen.

Folketingsvalgkredse 1920 til 1970
Neutralitet

Neutralitet vil i diplomatisk og folkeretlig sammenhæng sige at en stat ikke vælger side eller ikke deltager i en konflikt mellem andre stater eller militære forbund.

Man skelner mellem at være neutral og at være alliancefri, dvs. at stå udenfor en militær alliance, idet neutralitet i folkeretlig forstand kun kan forekomme i en konkret konfliktsituation. For at kunne være neutral i krigsmæssig forstand stilles visse krav, som reguleres i den 5. og 13. Haag-konvention. Konventionerne foreskriver bl.a., at den neutrale stat ikke må støtte noget militær eller tillade at dets territorium anvendes til militære formål. Et land, der forbeholder sig ret til at forsvare mod en fjende, men som i øvrigt holder sig neutral, kaldes bevæbnet neutral. 

Der findes to former for neutralitet; midlertidig og permanent. Permanent neutralitet indebærer, at en stat gennem mellemstatslige aftaler har forpligtet sig til at opretholde neutraliteten i alle fremtidige krige. Schweiz er permanent neutralt efter en beslutning på Wienerkongressen i 1815, og Sverige har siden 1864 de facto (har i 2022 ansøgt om medlemskab af Nato) været neutral. Andre stater, der i dag er neutrale er Costa Rica,, Irland og Østrig.

Neutraliteten kan handelspolitisk være en fordel, idet man som neutral stat kan handle med begge parter i konflikten, men kan være en ulempe rent sikkerhedspolitisk. Neutrale stater har dog muligheden for at fungere som mæglere i konflikter.

Se også 
 Det væbnede neutralitetsforbund

Diplomati
Odense Amtskreds

Odense Amtskreds var en valgkreds i Landsdel Øerne fra 1920 til 1970. I 1971 blev området en del af Fyns Amtskreds. Fra 2007 hører området til Fyns Storkreds.

Amtskredsen bestod af følgende opstillingskredse:
 Odense Førstekreds. 
 Odense Andenkreds.
 Kertemindekredsen.
 Assenskredsen.
 Middelfartkredsen.
 Bogensekredsen.
 Otterupkredsen.

Folketingsvalgkredse 1920 til 1970
Varmluftmotor

Den første anvendelige varmluftmotor blev opfundet eller udviklet i 1816 af Reverend Robert Stirling – og hedder i dag en Stirlingmotor.

En varmluftmotor er en varmekraftmaskine, som kan konstrueres, så den kan anvendes som varmepumpe og/eller mekanisk generator.

En varmluftmotor virker ved at en gas (f.eks. luft, helium...) opvarmes og dermed udvider sig – og trækker sig sammen når det afkøles. Dette benyttes via stempler til at skubbe og trække i plejlstænger eller svingplader – og herved kan mekanisk energi udvindes.

I en termoakustisk varmluftmotor bliver gassen ikke flyttet via stempler, men virker ved at en trykbølge katalyserer opvarmning og afkøling afhængig af trykbølgens retning. Det mekaniske arbejde udvindes eller tilføres via en højttaler (evt. piezoelektrisk) eller et stempel – og fungerer derfor som arbejdsstempel.

Varmluftmotoren konverterer noget af den overførte varme mellem varmereservoirene til mekanisk bevægelse. Temperaturforskel mellem varmereservoirene indgår i formlen for virkningsgraden.

En varmluftmotors termodynamiske kredsproces kan (ideelt set) udgøres af 3 eller flere termodynamiske processer (typisk 4). De anvendte processer kan hver især være en af disse:
 isoterm proces (ved konstant temperatur, vedligeholdt med termisk varme tiføjet eller fjernet ved hjælp af en varmereservoir)
 isobar proces (ved konstant tryk)
 isochor proces (ved konstant rumfang)
 adiabatisk proces (ingen termisk varme tilføres eller fjernes fra arbejdsfluidet)
 isentropisk proces (ingen termisk varme tilføres eller fjernes fra arbejdsfluidet – og entropien er konstant – det kaldes også en reversibel adiabatisk proces)
 isentalpisk proces (entalpien er konstant)

Her følger nogle eksempler:

Et eksempel mere på en varmluftmotor er Vuilleumier-varmepumpe.

Kilder/referencer
Thomas Klestil

Thomas Klestil (; født 4. november 1932, død 6. juli 2004) var østrigsk diplomat. Han blev valgt til Østrigs præsident i 1992 og genvalgt i 1998. Han døde to dage, før hans sidste præsidentperiode ville udløbe den 8. juli 2004. Han efterfulgtes af Heinz Fischer.

Klestil var født i Wien, hvor han studerede økonomi og tog doktorgrad i 1957. Under sin diplomatkarriere var han bl.a. FN-ambassadør fra 1978 til 1982 og siden ambassadør i Washington fra 1982 til 1987. Fra 1987 var han det østrigske udenrigsministeriums øverste embedsmand.

Han blev opstillet af ÖVP til præsidentvalget i 1992, hvor han efterfulgte Kurt Waldheim. Han kom særlig i sin anden præsidentperiode i et modsætningsforhold til sit eget parti, særlig senere forbundskansler Wolfgang Schüssel. Specielt var han modstander af regeringssamarbejdet med Jörg Haiders frihedsparti (FPÖ).

Referencer

Eksterne henvisninger 
 Biografi

Østrigs forbundspræsidenter
Politikere fra Østrig
Personer fra Wien
Riddere af Serafimerordenen
Øystre Slidre

Øystre Slidre er en kommune i Innlandet fylke i Norge.
Den grænser i nord til Vågå og Nord-Fron, i nordøst til Sør-Fron og Gausdal, i sydøst til Nord-Aurdal, i sydvest til Vestre Slidre, og i vest til Vang.

Kommunen ligger i Valdres i det centrale Syd-Norge, mellem Hallingdalen og Gudbrandsdalen.

Areal og befolkning 
Kommunen havde 3.231 indbygger i 2019. De fleste øystreslidringer bor i Heggenes (administrativt centrum), Rogne, Skammestein, Volbu, Beito og på Beitostølen.

Folk fra Øystre Slidre omtales ofte som øystreslidringer. Det noget bredere begreb slidring er også almindeligt.

Geografi 
Fjeldområdet Jotunheimen strækker sig ind i kommunens nordre dele.

Øystre Slidre måler 45.1 km fra nord til syd og 39.8 km fra øst til vest.

Højeste punkt i kommunen er Øystre Rasletind med en højde på 2.010 meter over havet. En anden kendt fjeldtop er Bitihorn. Omtrent 73% af kommunen ligger over 900 meter over havet. Kommunens laveste punkt er 410 meter over havet.

Vand dækker 60 km² af kommunens areal, de største søer er Vinstri, Yddin, Vangsjøen, Javnin og Olevatn.

Kommunen ligger delvis i Jotunheimen og fjeldvejen over Valdresflya til Gudbrandsdalen er en del av den indre rute for trafik mellem Bergen – Trondheim.

Historie 
Båtskaret er en smal passage hvor både i middelalderen blev trukket fra Øystre Slidre ind til Vinstre der er kendt som et stort fiskevand hvor det er mange ørreder. Som følge af en uenighed mellom folk fra Valdres og folk fra Gudbrandsdalen var det ikke trygt at lade bådene ligge ved søen , de blev da ødelagt.

Baggrunden for denne fejde er et bruderov hvor en ung pige som skulle giftes bort fik sendt bud til sin kæreste som kom og hentede hende. En af dem som var med blev senere beskyldt for at have stukket et stabbur i brand og som erstatning for dette måtte de afstå fiskerettighederne. Bruden blev derimod ikke leveret tilbage

Under anden verdenskrig var Skriulægret i Øystre Slidre tilholdssted for Peder Furubotn og ledelsen af Norges Kommunistiske Partis illegale virksomhed mellem 1942 og 1944.

Erhvervsliv 
 Traditionelt er kommunen en landbrugskommune, selv om landskabet gør at det landbrug der drives er i lille skala i forhold til andre steder. Landbruget er ikke en så dominerende indtægtskilde som tidligere da turisme bliver stadig vigtigere.

Øystre Slidres byvåben viser et skifertag for at vise den tidligere skiferindustris betydning for kommunen. Skifertage er udbredt i Valdres.

Beitostølen er et populært skisted med lifte og løjper. Beitostølen er et af de større vintersportssteder i Norge og en betydelig del af kommunens indtægter kommer fra dette området. 
Stedet har også World Cup i skiskydning og langrend, og er også internationalt kendt for Ridderløbet.

Seværdigheder 
 Hegge stavkirke
 Lyskapellet
 Rogne kirke
 Volbu kirke
 Lidar kirke

Litteratur 
 Stagg, Frank Noel: East Norway and its Frontier, George Allen & Unwin, Ltd. 1956

Kilder og henvisninger 

 Øystre Slidre Historielag 

Kommuner i Innlandet
Kommuner i Oppland
Valdres